বিশ্বকাপের সমাপ্তি অনুষ্ঠান মাতাবেন সুনিধি, থাকবেন আরও তারকারাও!

ওয়েব ডেস্ক : মহিলা বিশ্বকাপ শুরুর উদ্বোধনী ম্যাচে শ্রেয়া ঘোষালের (Shreya Ghoshal) সুরে মেতেছিলেন সবাই। এবার সমাপ্তি অনুষ্ঠানে থাকছেন সুনিধি চৌহান (Sunidhi Chauhan)। রবিবার নবি মুম্বইয়ের ডি ওয়াই পাটিল স্টেডিয়ামে জাতীয় সঙ্গীত গাইতে দেখা যাবে তাঁকে। সেখানে অন্যান্য তারকাকেও দেখা যাবে। ফাইনাল ম্যাচে দেখা যেতে পারে কিংবদন্তী পেসার ঝুলন গোস্বামী (Jhulan Goswami), শচীন তেন্ডুলকর (Sachin Tendulkar) ও রোহিত শর্মাদেরকেও (Rohit sharma)।

মূলত, গত ৩০ সেপ্টেম্বর থেকে শুরু হয়েছে মহিলা বিশ্বকাপ (ICC Women’s World Cup)। সেদিন বাঙালি কন্যার সাজে সেজে জাতীয় সঙ্গীত গেয়েছিলেন শ্রেয়া ঘোষাল (Shreya Ghoshal)। এবার সেই ভূমিকায় দেখা যাবে সুনিধি চৌহানকে (Sunidhi Chauhan)। এবার তাঁর গলাতেই শোনা যাবে জাতীয় সঙ্গীত। দক্ষিণ আফ্রিকার জাতীয় সঙ্গীত গাইতে স্টেডিয়ামে থাকবেন বিখ্যাত প্রোটিয়া গায়িকা টারিন ব্যাঙ্কও।

আরও খবর :  কোথায় ও কখন লাইভ দেখবেন ভারত-দক্ষিণ আফ্রিকার ফাইনাল ম্যাচ?

মূলত প্রথম ইনিংস হয়ে যাওয়ার পরেই বিশ্বকাপের সমাপ্তি অনুষ্ঠান শুরু হবে। সেখানে ৬০ জন নৃত্য শিল্পীকে নিয়ে পারফর্ম করতে দেখা যাবে সুনিধিকে। সঙ্গে থাকবে আতশবাজি এবং লেজার শো প্রদর্শনী। সঙ্গে থাকবে ড্রোন শোও। অন্যদিকে ভারত যে বিশ্বকাপের ফাইনাল খেলছে, তাতে পারফর্ম করার সুযোগ পেয়ে আপ্লুত সুনিধি।

রবিবারের মেগা ফাইনালে ভারতের বেশ কিছু হেবিওয়েট মুখকেও দেখা যাবে। জানা যাচ্ছে, এই ম্যাচ দেখার জন্য উপস্থিত থাকবেন ঝুলন গোস্বামী। এছাড়া শচীন তেণ্ডুলকর ও রোহিত শর্মাদের মতো তারকারাও থাকবেন বলেও জানা যাচ্ছে। পাশাপাশি ফিফা প্রেসিডেন্ট জিয়ান্নি ইনফ্যান্তিনোকেও (Gianni Infantino) আমন্ত্রণ জানানো হয়েছে বলে খবর।

দেখুন অন্য খবর :